CELEX: 52004PC0631
Language: sl
Date: 2004-10-13
Title: Predlog uredba Sveta o spremembi Uredbe (ES) št. 1260/1999 o splošnih določbah o Strukturnih skladih glede podaljšanja trajanja programa PEACE in dodelitve novih odobrenih pravic za prevzem obveznosti

Pomembno pravno obvestilo

|

52004PC0631

Predlog uredba Sveta o spremembi Uredbe (ES) št. 1260/1999 o splošnih določbah o Strukturnih skladih glede podaljšanja trajanja programa PEACE in dodelitve novih odobrenih pravic za prevzem obveznosti  /* KOM/2004/0631 končno - AVC 2004/0224 */  

	Bruselj, 13.10.2004KOM(2004)631 končno2004/0224(AVC)PredlogUREDBA SVETAo spremembi Uredbe (ES) št. 1260/1999 o splošnih določbah o Strukturnih skladih glede podaljšanja trajanja programa PEACE in dodelitve novih odobrenih pravic za prevzem obveznosti(predložena s strani Komisije)OBRAZLOŽITVENI MEMORANDUMEU podpira mirovni proces na Severnem Irskem in na celotnem ali delnem ozemlju Republike Irske.Od leta 1995 ima program PEACE strateški cilj „okrepiti prizadevanje za mirno in stabilno družbo in spodbujati spravo“. Ta izredna naloga med strukturnimi skladi nadaljuje delo, ki ga je začel program posebne podpore (PEACE I), ustanovljen v letih 1995–1999, potem ko so glavne paravojaške organizacije v regiji napovedale ustavitev ognja. Aprila 1998 je Sporazum iz Belfasta („Velikonočni sporazum“) politično osnoval mirovni proces, vključno s prenosom oblasti na Skupščino Severne Irske in izvršni odbor, ki sta bila ustanovljena konec leta 1999.Skupni izdatki programa za obdobje 2000–2004 so ocenjeni na 708 milijonov EUR, k čemur štirje strukturni skladi prispevajo 531 milijonov EUR (80 % Severna Irska – 20 % mejne regije). 15 % od celotnega zneska se dodeli projektom čezmejnega sodelovanja.18. maja 2004 sta predsednika vlade Združenega kraljestva in Irske pisno zaprosila predsednika Evropske komisije za podaljšanje prispevkov ES k programu PEACE za dve leti (2005–2006), ker se jima to zdi bistvenega pomena za utrditev miru in spravnega procesa.16. junija 2004 je predsednik Komisije Romano Prodi odgovoril, da je Komisija pripravljena podpirati to prizadevanje. Dodal pa je tudi, da bi Komisija brez jasnega mandata Evropskega sveta v tem pogledu težko dala proračunske in zakonodajne predloge v zvezi s temi cilji.Evropski svet se je 17.-18. junija 2004 seznanil s sedanjimi težavami v mirovnem procesu na Severnem Irskem in potrdil svojo podporo prizadevanju obeh vlad pri poskusu ponovne vzpostavitve pripadajočih institucij. V podporo teh prizadevanj je Evropski svet pozval Komisijo, naj preuči možnost uskladitve podpor v okviru programa PEACE II in programov strukturnih skladov, ki se bodo iztekli leta 2006.2004/0224(AVC)PredlogUREDBA SVETAo spremembi Uredbe (ES) št. 1260/1999 o splošnih določbah o Strukturnih skladih glede podaljšanja trajanja programa PEACE in dodelitve novih odobrenih pravic za prevzem obveznostiSVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti člena 161 Pogodbe,ob upoštevanju predloga Komisije[1],ob privolitvi Evropskega parlamenta[2],ob upoštevanju mnenja Ekonomsko-socialnega odbora[3],ob upoštevanju mnenja Odbora regij[4],ob upoštevanju naslednjega:Člen 7(4) Uredbe Sveta (ES) št. 1260/1999[5] v okviru Cilja 1 vzpostavlja program (PEACE) kot pomoč za začetno obdobje 2000–2004 v podporo mirovnemu procesu na Severnem Irskem in mejnih območjih Irske.Evropski svet v Bruslju 17. in 18. junija 2004 je pozval Komisijo k preučitvi možnosti uskladitve ukrepov v okviru programa PEACE in Mednarodnega sklada za Irsko z ukrepi iz drugih programov v okviru strukturnih skladov, ki se iztečejo leta 2006, vključno s posledicami v finančnem smislu.Utrditev mirovnega procesa na Severnem Irskem, h kateremu je do sedaj program PEACE izvirno in pomembno prispeval, potrebuje stalno finančno podporo, s katero Evropska skupnost oskrbuje zadevne regije, in posledično podaljšanje programa PEACE za dodatni dve leti.Zato je treba spremeniti Uredbo Sveta (ES) št. 1260/1999 tako, da se trajanje izvajanja programa PEACE podaljša za dve leti in na ta način sovpade s programskim obdobjem za strukturne sklade –SPREJEL NASLEDNJO UREDBO:Člen 1Uredba (ES) št. 1260/1999 se spremeni:1) Člen 7 se spremeni:v prvem pododstavku odstavka 1 se znesek „195“ nadomesti z „195,1“;v drugem pododstavku odstavka 2 se znesek „135,9“ nadomesti z „136“;v prvem pododstavku odstavka 4 se leta „2000–2004“ nadomestijo z „2000–2006“.2) Priloga I k Uredbi (ES) št. 1260/1999 se nadomesti z besedilom v Prilogi k tej uredbi.Člen 2Ta uredba začne veljati dvajseti dan po objavi v Uradnem listu Evropske unije .Ta uredba je v celoti zavezujoča in se neposredno uporablja v vseh državah članicah.V Bruslju,Za SvetPredsednikPRILOGA„PRILOGA ISTRUKTURNI SKLADILetna razporeditev odobrenih pravic za prevzem obveznosti za obdobje 2000–2006 (iz člena 7(1))(v milijonih EUR, cene iz leta 1999)[pic]“[1] UL C […], […], str. […].[2] UL C […], […], str. […].[3] UL C […], […], str. […].[4] UL C […], […], str. […].[5] UL L 161, 26.6.1999, str. 1. Uredba, kakor je bila nazadnje spremenjena z Aktom o pristopu iz leta 2003.